פרוטורוזאוריה (שם מדעי: Protorosauria) היא סדרה נכחדת של זוחלים ארכוזאורומורפים שהתקיימו מסוף הפרם עד לסוף הטריאס והיא התקיימה לאורך אירופה, אסיה ואמריקה הצפונית.
קבוצה זו כוללת מינים של זוחלים ימיים או לפחות זוחלים חצי-מימיים עם חוליות רבות בצווארם, צלעות רבות הפונות אחורה ולסתות נמתחות בדומה ללסתות לטאות. למרות הדמיון הם אינם מאוד קרובים לקשקשאים ונמצאים באמצע הדרך האבולוציונית בין הארכוזאורים האמיתיים לבין זוחלים פרימיטיביים יותר.
מינים אלה מילאו גומחות שונות בתקופה בה חיו, כשחלקם היו שחיינים טובים שדמו לאריות ים או לוטרות או חצי אמפיביים, ביניהם סוגים ארוכי צוואר כמו התניסתרופאוס. אחרים היו מינים יבשתיים וחלק שוכני עצים כמו בני הקבוצה Drepanosauromorpha. הסוג שרוביפטריקס ("Sharovipteryx") אפילו יכל לדאות בין העצים כנראה.
עם זאת הם לא הצליחו לשרוד את הכחדת הטריאס הגדולה והם הוחלפו במיני דינוזאורים וזוחלים ימיים גדולים כמו פליוזאורים לאחריה.
Zhavia Ward
אברהם שיין
אברהם שיין (נולד ב-1942) הוא משורר ישראלי.
ביוגרפיה.
אברהם שיין נולד בראשון לציון בשנת 1942 להורים יוצאי גרמניה. את שירותו בצה"ל עשה בחטיבת צנחנים, לאחר מכן החל לעבוד בבנק הפועלים. שיין התחיל את דרכו בבנק ב-1963 כקופאי. כמו כן, שירת כחיל מילואים במלחמת יום הכיפורים. עם השנים הפך למנהל חשבונות ולסגן מנהל סניף בנק. בין השנים 1973–1983 ניהל שיין את סניף בנק שנקר ובין לבין פרסם מספר ספרי שירה. בשנת 1992 פרש מהבנק והחל למכור את שיריו, אותם הדפיס על ניירות צבעוניים, ברחבי הארץ ובעיקר ליד מוסדות תרבות תל אביבים. עם השנים, הוציא לאור מספר ספרים וקיבל הכרה כמשורר, כמו כן, השתתף בתערוכות ובמיצגי שירה.
שיין מייצג זרם אנטי-ממסדי בשירה הישראלית, המדפיס ומוציא את שיריו בעצמו.
סרט תיעודי.
ב-1999 יצא לאקרנים סרטו התיעודי "שיין" של הבמאי גידי דר, שהשתתף בפסטיבל הסרטים הבינלאומי בברלין ובפסטיבל הקולנוע של ניו יורק. הסרט גולל את סיפור חייו של אברהם שיין, מנהל בנק בעברו שעבר לפעילות פוליטית, עד להווה בו הפך למשורר רחוב, שמתהלך ברחובות תל אביב ומוכר ספרי שירה.
סלוצק (כדורגל)
"סלוצק" (Слуцк) הוא מועדון כדורגל בלארוסי מהעיר סלוצק, המתמודד בתחרויות מקצועניות מאז 2008. בעונת 2013 העפיל לראשונה לליגת העל הבלארוסית.
היסטוריה.
סלוצק הוקמה בשנת 1998 בתמיכת בית ייצור הסוכר של סלוצק. בשנת 1998 - הקבוצה הפכה לאלופת מחוז מינסק.
בשנים 2000–2007, שיחק המועדון בליגה הראשונה של מחוז מינסק. במהלך תקופה זו, זכה פעמיים באליפות המחוז - בשנת 2002 וב-2007.
בשנת 2008 המועדון העפיל לראשונה לליגה השנייה של בלארוס. בעונה הראשונה סיים במקום החמישי. בשנה שלאחר מכן במקום הרביעי.
בשנת 2011 המועדון נרשמה כעמותה ציבורית בשם מועדון כדורגל ספורט סלוצק והפכה רשמית לקבוצה עירונית. בשל שיפוץ אצטדיון העיר בסלוצק, הקבוצה אירחה את כל משחקיה הביתיים באצטדיון שחטאר בסליהורסק. בעונת הבכורה בליגה הראשונה, הקבוצה סיימה במקום החמישי. בשנת 2012 שוב נערכו משחקי בית בתחילת העונה בסליהורסק, אך כבר ביוני, לאחר הקמתם של שני יציעים נוספים, אירח האצטדיון העירוני בסלוצק את משחקי הליגה הראשונה. בסוף העונה הקבוצה, שגדלה משמעותית, שוב עלתה למקום החמישי. במהלך העונה הקבוצה הפסידה מספר רב של נקודות במשחקים עם מתחרים ישירים, שמנעו ממנה להיצמד לצמרת הטבלה.
בעונת 2013 הקבוצה נאבקה מול קבוצת "הורודיה" על גישה ישירה לליגת העל וסיימה לבסוף במקום השני. עם זאת, לאחר הירידה ביכולות המתחרה הישירה, סלוצק טיפסה למקום הראשון אחרי המחזור ה-21 ובהמשך הצליחה להבטיח העפלה לליגת העל, לראשונה בתולדותיה.
בשנת 2014 שיחקה בפרמייר ליג הבלארוסי ובעונתה הראשונה סיימה במקום התשיעי.
בשנת 2017 נפתח בית הספר לספורט בחסות מועדון סלוצק.
בשנת 2020 נצמדה לצמרת טבלת הליגה, שנערכה למרות התפרצות נגיף הקורונה בבלארוס.
תארים.
אליפות מחוז מינסק
הליגה הראשונה
אצטדיון.
אצטדיון הקבוצה הוא האצטדיון העירוני בסלוצק, בעל תכולה של 1,896 מושבים בשני יציעים. היציע המערבי שופץ בשנת 2013.
קרחון אלג'י
קרחון אלג'י (באנגלית: Algie Glacier) הוא קרחון ברכס נאש, בחוף שקלטון, בשטח חסות רוס, שבאנטארקטיקה.
אורכו של הקרחון 46 קילומטרים.
הקרחון זורם לכיוון דרום-מזרח ונשפך אל קרחון נמרוד, ממערב בסמוך לרכס נאש.
היסטוריה.
מקור השם.
שמו של הרכס ניתן לו על ידי ועדת ים רוס (Ross Sea Committee).
הרכס נקרא על שמו של רונלד אלג'י, שהיה שר המדע והמחקר התעשייתי בממשלת ניו זילנד, ותמך בהשתתפות ניו זילנד במשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.
ניאואזדרכיה
הר כריסטמס (אנטארקטיקה)
הר כריסטמס (באנגלית: Mount Christmas; מילולית: הר חג המולד) הוא הר ברכס נאש, בחוף שקלטון, בשטח חסות רוס, שבאנטארקטיקה.
גובהו של ההר 1,745 מטרים מעל פני הים, והוא בולט מאחר שהוא מרוחק במעט מיתר הרי הרכס, ולו צורת חרוט.
ההר ממוקם 17 קילומטרים מערבית - דרום-מערבית מכף מאי.
היסטוריה.
גילוי ומיפוי ההר.
ההר התגלה על ידי המשלחת הבריטית הלאומית האנטארקטית (משלחת דיסקברי), אשר חקרה את אנטארקטיקה בין השנים 1901–1904.
מקור השם.
שם זה ניתן להר, מאחר שההר התגלה למשלחת ביום חג המולד - 25 בדצמבר 1902.
לקריאה נוספת.
• United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 209
מסרים מידיים
הר מיטשל (אנטארקטיקה)
הר מיטשל (באנגלית: Mount Mitchell) הוא הר בחוף שקלטון, בשטח חסות רוס, שבאנטארקטיקה.
גובהו של ההר 1,820 מטרים מעל פני הים.
ההר ממוקם דרומית-מערבית לכף גולדי, בצפון רכס הולנד.
היסטוריה.
גילוי ומיפוי ההר.
ההר מופה על ידי הסקר הגאולוגי של ארצות הברית בהתבסס על סקרי טלורומטר, שנערכו בעונת המחקר (הקיץ האנטארקטי) 1961–1962; ועל תצלומי אוויר שצולמו על ידי צי ארצות הברית בשנת 1960.
מקור השם.
שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של קומנדר ג'י. וו. מיטשל (G.W. Mitchell), שהיה מפקד אוניית צי ארצות הברית "ברטן איילנד" (USCGC Burton Island) במהלך מבצע הקפאה עמוקה של צי ארצות הברית בשנת 1964.
שרון טובה לוי
שרון טובה לוי היא זמרת-יוצרת ומפיקה מוזיקלית ישראלית.
ביוגרפיה.
ב-2015 הוציאה את אלבומה הראשון, "דברים נוצצים". האלבום מתאפיין בשילוב מוזיקה אלקטרונית יחד עם אלמנטים של אינדי רוק.
ב-2018 הוציאה את אלבומה השני, "מקום" בהוצאת חברת נענע דיסק. את האלבום הפיקה לוי לצד תומר ישעיהו ושלומי מנצור. האלבום זכה לשבחים רבים ממבקרי המוזיקה ואף הוכתר כ"הברקת השנה" באתר "ישראל היום".
ב-2019 זכתה לוי בפרס אקו"ם לעידוד פרסום היצירה למחבר, נימוקי השופטים היו כי באותה שנה השתתפה בערב "אם זאת אהבה", ערב שירי אהבה מיזוגניים לרגל יום האהבה. בערב השתתפו בין היתר דניאל רובין, אלה רונן, עדי-קשת כהן ועדי שחם. את הערב הנחתה נטע עמית מאתר החדשות פוליטיקלי קוראת.
Chilombo
Chilombo (בעברית: החיה) הוא אלבום האולפן השלישי של הזמרת-יוצרת האמריקאית ג'נה אייקו. האלבום יצא לאור ב-6 במרץ 2020 על ידי חברת התקליטים דאף ג'אם. מתוך האלבום יצאו ארבעת הסינגלים: "", "None of Your Concern", " ו-".
האלבום הגיע למקום השני במצעד הבילבורד 200.
ביקורת.
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.
הר מיטשל
P*$$Y Fairy (OTW)
P*$$Y Fairy (OTW) הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האולפן השלישי שלה, "Chilombo". השיר יצא לאור ב-16 בינואר 2020, על ידי חברת התקליטים דאף ג'אם, כסינגל השלישי מתוך האלבום. השיר הוא שיר בסגנון ה-R&amp;B האלטרנטיבי.
השיר הגיע למקום ה-18 במצעד השירים הקצביים.
רקע וכתיבה.
השיר נכתב על ידי ג'נה אייקו, ג'וליאן-קוואן וייט לה ומיכה פאוול והופק על ידי הפיסטאפים ולייקיז. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.
וידאו קליפ.
הווידאו קליפ הרשמי של השיר פורסם ב-18 בינואר 2020. הקליפ בוים על ידי ברנדון פארקר.
יחסי טאיוואן–סנט לוסיה
יחסי טאיוואן–סנט לוסיה הם היחסים הדיפלומטיים הרשמיים שבין הרפובליקה הסינית לבין סנט לוסיה.
היסטוריה.
ב-7 במאי 1984 כוננה סנט לוסיה בצעד חריג יחסים דיפלומטיים עם הרפובליקה הסינית, למורת רוחה של הרפובליקה העממית של סין. חודש לאחר מכן, ב-7 ביוני, פתחה הרפובליקה הסינית את שגרירותה שבקסטריז, בירת סנט לוסיה.
ב-29 באוגוסט 1997, לאחר שסנט לוסיה כוננה יחסים דיפלומטיים רשמיים עם הרפובליקה העממית של סין, ממשלת הרפובליקה הסינית חשפה את השעיית היחסים הדיפלומטיים עם סנט לוסיה. ב-30 באפריל 2007 שר החוץ של הרפובליקה הסינית הונג ז'יפאנג ושר החוץ של סנט לוסיה רופוס בוסקה חתמו על מזכר הבנות בקסטריז, ושתי המדינות החזירו לתלם את יחסיהן הדיפלומטיים ברמת השגרירות.
ב-4 ביוני 2015 פתחה סנט לוסיה את שגרירותה שבטאיפיי, בירת טאיוואן.